केक की बिक्री बढ़ी
नाला| प्रखंडक्षेत्र के भंडारबेड़ा, बाघाकुड़ी समेत कई गांवों में इसाई समुदाय के लोगों में बड़ा दिन को लेकर खुशी है। समुदाय की आबादी नाला क्षेत्र में काफी कम रहने के बावजूद स्थानीय बाजार से लेकर ग्रामीण क्षेत्र तक केक की बिक्री जोरों पर है। ग्राहकों की मांग एवं पसंद को देखते हुए दुकानदारों ने भी तरह तरह के स्वाद के केक के स्टाॅल लगाए गए हैं। यीशु मसीह के जन्म दिन पर प्रभु को याद करते हुए बच्चे बड़े हर कोई केक का आनंद लेते हैं। गुरूवार से ही गोपालपुर, आमबगान, चालेपाड़ा, कुमीरदाहा, दलाबड़ स्थित बाजार में केक खरीदने के लिए लोगों की भीड़ देखी गई।
hin_Deva hin_Deva